
Udala sam se sa petnaest godina, i poslije godine braka, Allah mi je podario dijete. Međutim, to dijete je mnogo plakalo, dok je imalo tri mjeseca, a ja sam ga žestoko tukla sve dok nije napunilo jednu godinu.Sada to dijete ima sedam godina i drugi je razred, a mene mnogo boli kada se prisjetim onoga što sam mu činila dok je bilo dojenče. Mnogo žalim i tražim oprosta od Allaha za svoje postupke. Da li sam dužna učiniti nešto zbog toga što sam učinila? Da li mogu nešto učiniti kao iskupljenje za zlostavljanje svoga djeteta? Odgovorite nam, Allah vas dobrim nagradio!


* 
* 
* 
* 
* 
* 
* 

 
Tukla sam dijete dok je bilo dojenče, sada žalim, kako se mogu iskupiti?

Nema sumnje da je taj tvoj postupak bio greška, jer malodobna djeca ne mogu razumjeti i nisu predmet odgajanja pa da se tuku. Tvoj postupak bio je nerazuman i daleko od razboritosti. Na tebi je sada da mnogo činiš istigfar, tražeći oprosta od Allaha Uzvišenog i Plemenitog i da se Njemu pokaješ, i uz Allahovu pomoć ništa drugo nisi dužna. Što se tiče djeteta, nadamo se za njega i želimo mu zdravlje i uspjeh od Allaha. Budući da si se pokajala i da žališ zbog svojih postupaka, sve će biti u redu, ako Bog da, jer pokajanje (***[tevba](https://pitajucene.com/search/tevba/questions/ "Pretraži pitanja o tevbi")***) briše ono što je bilo prije nje. A Allah najbolje zna.90(Šej h Abdullah b. Humejd)


90 Fetava semahati, šejh Abdullah b.Humejd (str. 247-248).


\_\_\_\_\_\_\_\_\_\_\_\_


Iz knjige “Fetve i propisi vezani za djecu”  

Naslov originala: “FETAVA VE AHKAM HASSA BI-T-TIFL”  

Autor: ***[Jusuf b.Muhammed b.Ibrahim el-Atik](https://pitajucene.com/search/Jusuf+b.Muhammed+b.Ibrahim+el-Atik/answers/ "Pretraži odgovore od šejh Jusuf b.Muhammed b.Ibrahim el-Atik")***


Preuzmite pdf knjigu na ovom linku:  

<https://pitajucene.com/wp-content/uploads/2019/11/Fetve-i-propisi-vezani-za-djecu.pdf>


